General David Petraeus preuzeo zapovjedništvo nad američkim snagama na Srednjem istoku i u centralnoj Aziji
Regija nad kojom će zapovijedati general Petraeus uključuje i Afganistan u kojem će - kako je rekao -biti potrebne dodatne trupe, no gd
Američki general kojem se pripisuje zasluga za napretke postignute u ratu u Iraku, danas je preuzeo zapovjedništvo nad američkim snagama na Srednjem istoku i u centralnoj Aziji, što uključuje i Afganistan, kao i Irak i okolna područja. Nije teško naći riječi hvale za generala Davida Petraeusa i njegovih godinu i pol službe u Iraku, u kom je vremenu nasilje u ovoj zemlji opalo za 80 posto, a američke trupe počele predavati upravu nad velikim dijelom zemlje iračkim snagama. No sada, mjesec dana nakon što je napustio Irak, pažnja je sve više usredotočena na to što će Petraeus uraditi na svojoj novoj poziciji, osobito hoće li uspjeti istu doktrinu protunapada koju je predlagao i na poslijetku i primijenio u Iraku,primijeniti i u borbi protiv Talibana, al- Qaide, i sličnih skupina u Afganistanu. U razgovoru za Glas Amerike, general Petraeus kaže da je rat u Afganistanu vrlo različit, ali dodaje da se ono što je urađeno u Iraku može primijeniti i ovdje: "Postoje mnoge ideje koje se mogu primijeniti na različitim situacijama.U svakom slučaju, potrebno je da se koncentriramo na zaštitu građana i da pokušamo, gdje je god to moguće - naravno u Afganistanu, uz podršku predsjednika Karzaija - poticati pomirenje,u regijama gdje to ne bi dovelo do sukoba s okružjem u kojem vladaju gospodari rata." Njegov poziv na razgovore s onim što on naziva pomirljivim elementima među pobunjenicima, u koje čak uključuje i talibanske elemente, pozdravio je njegov nadređeni, ministar obrane Robert Gates. General Petreaus je, uz to, naveo još nekolicinu drugih ključnih elemenata protunapada, uključujući sigurnost i život među lokalnim stanovništvom, koordinaciju s civilnim agencijama i humanitarnim grupama u mnogim zemljama, potragu za vođama i borcima neprijateljskih, nepomirljivih elemenata, te obuku lokalnih snaga kako bi ih se pripremilo za predaju vlasti. No, general Petreaus je za Glas Amerike izjavio da će za misiju u Afganistanu biti potrebne dodatne trupe, slično svojevremenom povećanju broja trupa u operacijama u Iraku: "Povećanje broja postrojbi u Afganistanu nije upitno.Svi se s tim slažemo, uključujući i mene.Točan broj tih trupa, i kako će biti razmještene i slično, to ćemo odlučiti u mjesecima koji su pred nama." Službeni izvori spominju da bi broj dodatnih postrojbi mogao doseći i 20 tisuća ili više tijekom sljedeće godine, uz postojećih 20 tisuća koje su poslane u tu zemlju kao pojačanje u proteklih godinu dana.No, Sjedinjene Države to mogu učiniti jedino ako sigurnosni uvjeti u Iraku dozvole smanjenje vojne nazočnosti u toj zemlji za isti toliki broj trupa.S druge strane, neki stručnjaci upozoravaju da bi prevelik broj američkih trupa u Afganistanu mogao dovesti do povećanog otpora, te zagovaraju pristup koji se bazira na povećanoj odgovornosti Afganistana, koji bi bio potpomognut međunarodnom pomoći. Profesor Andrew Bacevich sa sveučilištaBoston predviđa da general Petreaus neće moći uporabiti istu formulu koja se pokazala uspješnom u Iraku, kako bi stvorio uspješnu strategiju i za Afganistan: !Sumnjam da je to moguće.Ova dva ratna sukoba vrlo su različita u geopolitičkom smislu, kao i u smislu politike, kulture, i sastava stanovništva.Dakle, zaključak da postoji jedinstvena formula koja se može primijeniti i u Afganistanu, po mom mišljenju, je vjerojatno, malo previše optimističan." General Petraeus priznaje da situacija u Afganistanu ne ide najbolje u posljednjih nekoliko mjeseci, te da su ovaj sukob i ova zemlja vrlo različiti od Iraka.Novi posao generala Petreausa biti će znatno složeniji nego onaj u Iraku.